मथुरा जिले के बरसाना कसबे को राधा जी के गांव के रूप में जाना जाता है तो वही पास के नंदगाँव को कृष्ण के गांव के रूप में जाना जाता है। इन दोनों गांवों के बीच होने वाली लठामार होली विश्व विख्यात है । ये होली राधा और कृष्ण के प्रेम का प्रतिक उत्सव है। बरसाना में नंदगाँव के पुरुष ,जिन्हें हुरियारे कहते है, अपनी पूरी तैयारी के साथ लठामार होली खेलने जाते है। इसके लिए समूचे नंदगाँव में हुरियारों की तैयारियां चल रही है। कोई अपनी पगड़ी को संभाल रहा है तो कोई अपनी पोशाकों को सजाने में जुटा हुआ नजर आ रहा है। वही कुछ लोग चमड़े से बनी अपनी ढालों को सजाने में लगे है। चमड़े से बनी इन्ही ढालों पर बरसाना की गोपिया उछल उछल कर लाठियां चलती है।और ये हुरियारे इन ढालों से अपना बचाव करते है। हुरियारों से जब बात की तो उन्होंने बताया कि 6 मार्च को बरसाना में होने वाली लठामार होली के लिए वो ये सब तैयारियां कर रहे है।